Osnovna škola Ivana Mažuranića

 Vinkovci

**Zapisnik**

sa 1. sjednice Učiteljskog vijeća održane 20. rujna 2017.

Vrijeme: 17:00 sati

Mjesto: školska zbornica

Opravdano nenazočni članovi Učiteljskog vijeća: Slađana Raguž (bolovanje)i Mirela Rimac Ešegović (nastava u drugoj školi)

Dnevni red:

1. Verifikacija Zapisnika s prošle sjednice Učiteljskog vijeća.
2. Godišnje izvješće ravnateljice za školsku 2016./17. godinu.
3. Školski kurikulum za školsku 2017./18. godinu-prijedlog.
4. Godišnji plan i program rada za školsku 2017./18. godinu-prijedlog.
5. Vremenik pisanih provjera znanja za prvo polugodište školske 2017./18. godine.
6. Zamolbe roditelja za izbornu nastavu.
7. Različito

1. Zapisnik s prošle sjednice Učiteljskog vijeća jednoglasno je prihvaćen.

2. Ravnateljica je Vijeće izvijestila o događanjima u protekloj, vrlo uspješnoj, školskoj godini. Izvješće je
jednoglasno prihvaćeno. (U prilogu.)

3. Školski kurikulum je usuglašen i bit će dostupan na internetskoj adresi Škole.

4. Godišnji plan i program rada je prihvaćen, a neke izmjene u planu i kalendaru moguće su uz
Odluku Školskog odbora. (Godišnji plan i program rada dostupan je na školskim web stranicama.)

Ravnateljica je iznijela i Plan kulturne i javne djelatnosti Škole koji je također moguće izmijeniti uz Odluku Školskog odbora. (U prilogu.)

Plan stručnog usavršavanja učitelja uspješno je ostvaren. Za sljedeću kalendarsku godinu stručno usavršavanje na državnoj razini bit će također omogućeno učiteljima za koje je planirano.

Voditelji stručnih aktiva u školi poslije održanih sastanaka moraju predati ravnateljici zapisnike.

Projekt pružanja pomoći učenicima u učenju i socijalizaciji, započet prošle školske godine, nastavlja se i ove godine poslijepodnevnim boravkom u školi. Vodi ga socijalna psihologinja. Njime je obuhvaćeno 12 učenika.

Projekt „Migrations“ se također nastavlja kako je planirano. Sada slijedi posjet Španjolskoj, a u veljači ćemo mi biti domaćini.

Sjednice Učiteljskog vijeća održavat će se tijekom školske godine prema potrebi.

5. Svi nastavnici su unijeli termine pisanih provjera znanja. Vremenik je prihvaćen.

6. Roditelji nekih učenika su poslali zamolba da se njihova djeca isključe iz izborne nastave zbog
preopterećenosti obvezama. Zamolbe su usvojene.

7. Ravnateljica je kolektiv obavijestila da, uz suradnju Sindikata, planira edukativnu ekskurziju za Dan učitelja, kao i neko putovanje u lipnju.

Učiteljima je naglašeno da u dane kada su dežurni njihovo dežurstvo traje sve dok su u školi.

Primijećeno je da u rasporedu 7. i 8. razred ponekad ima 7 sat redovne nastave. To se hitno mora promijeniti.

Zapisnik sastavila:

Vesna Dumendžić